Komission asetus (EY) N:o 1441/2001,
annettu 16 päivänä heinäkuuta 2001,
asetuksen (EY) N:o 2848/98 muuttamisesta raakatupakka-alalla niille tuottajille, joiden satovuoden 2001 ja sitä seuraavien satovuosien kiintiöt ostetaan takaisin, maksettavan määrän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 1336/2000(2), ja erityisesti sen 14 a artiklan,
sekä katsoo seuraavaa:
(1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 385/2001(4), 36 artiklassa vahvistetaan summat, joihin tuottajat, joiden satovuosien 1999 ja 2000 kiintiöt ostetaan takaisin, ovat oikeutettuja kiintiöiden takaisinosto-ohjelmassa. Järjestelmän yksinkertaistamiseksi summat, joihin tuottajat, joiden satovuoden 2001 ja sitä seuraavien satovuosien kiintiöt ostetaan takaisin, ovat oikeutettuja, olisi vahvistettava pysyvästi ilmaisemalla ne prosenttiosuutena takaisinostohakemuksen esittämisvuonna voimassa olevasta tuotantopalkkiosta tämän kuitenkaan estämättä myöhempiä muutoksia.
(2) Asetuksen (EY) N:o 2848/98 35 artiklan mukaiset määrät, joita kiintiöiden takaisinostohakemukset koskivat, sekä takaisinostetut määrät lajikeryhmittäin olivat satovuosien 1999 ja 2000 osalta erittäin pieniä. Toisaalta tuottajille huomattavasta osasta tupakkamääristä erityisesti lajikeryhmässä V maksettavat keskihinnat ovat pysyneet erittäin alhaisina samalla kun tämän ryhmän myymättä jääneet tupakkavarastot ovat kasvaneet. Tästä syystä takaisinostoista lajikeryhmittäin maksettavia määriä olisi mukautettava satovuodesta 2001 alkaen ja lisättävä takaisinostosta vuosittain maksettavaa määrää ryhmän V osalta.
(3) Keinottelun välttämiseksi satokaudella 2001 on aiheellista rajoittaa tällä tavoin korotettujen määrien myöntäminen tämän yhden satovuoden osalta tuottajiin, joilla on ollut kiintiö hallussaan vähintään yhden satovuoden.
(4) Tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2848/98 36 artiklaan alakohdat seuraavasti: "Tuottajilla, joiden satovuoden 2001 ja sitä seuraavien satovuosien kiintiöt ostetaan takaisin, on oikeus kyseistä satovuotta välittömästi seuraavia kolmea satovuotta koskevia palkkioita maksettaessa saada joka vuosi summa, joka on tietty prosenttiosuus asetuksen (ETY) N:o 2075/92 3 artiklan 1 kohdassa tarkoitetusta palkkiosta, jota sovelletaan kyseisenä satovuonna tuotettuun raakatupakkaan, tämän kuitenkaan estämättä myöhempiä muutoksia.
Prosenttiosuudet ovat seuraavat:
TAULUKON PAIKKA
Edellisen alakohdan säännöksistä poiketen tuottajilla, joiden kiintiöt on ostettu takaisin satovuodelta 2001 ja joilla oli mainitut kiintiöt hallussaan ainoastaan satovuodesta 2001 alkaen, on oikeus saada satovuosia 2002, 2003 ja 2004 koskevien palkkionmaksujen yhteydessä joka vuosi samat määrät kuin ensimmäisessä alakohdassa satovuoden 1999 osalta mainitut määrät."
2 artikla
Tämä asetus tulee voimaan kolmentana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä heinäkuuta 2001.